Søre Osen kyrkje

Søre Osen kyrkje er ei langkyrkje frå 1882 i Trysil kommune i Innlandet. Byggverket er i tømmer og har 220 sitjeplassar. Kyrkjegarden vart vigsla i 1878. Kyrkja vart oppført av byggmeister Hans Øverby i 1880–82 og vigsla 22. november 1882. Ho stod umalt utvendig til 1907, og det noverande sakristiet er frå 1959. Same år blei det innreidd bårerom i kjellaren under sakristiet. Bjarne Rundfloen laga ei ny altartavle til kyrkja i 1964. Motivet vert gjerne kalla «Jesus i Trysilskogen». Orgelet er frå 1981. Fotnotar Bakgrunnsstoff Søre Osen kirke 1882-1982. Trysil: Søre Osen menighetsråd. 1982. Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 620. ISBN 82-7527-022-7. «Søre Osen kyrkje». Kirkesøk. Den norske kyrkja. Trysil kommune: Søre Osen kirke Søre Osen kyrkje i kulturminnesok.no, nettstaden til Riksantikvaren